stanford-oval/wikipedia huggingface dataset:
צילום רחם

| --- | --- |

זהו צילום רחם נורמלי. שימו לב שהקטטר נכנס בחלק התחתון של המסך, וחומר הניגוד ממלא את חלל הרחם (משולש קטן במרכז).
 קישורים ומאגרי מידע
 eMedicine:  2111999 
 MeSH:  D007047
 MedlinePlus:  003404
 
צילום רחם (באנגלית: Hysterosalpingography; ידוע גם כ-HSG וכ-Uterosalpingography) הוא הליך רדיולוגי, שנועד לחקור את הצורה של חלל הרחם ואת הצורה ואת העבירות של צינורות החצוצרות. בהליך זה, מזריקים חומר ניגוד לתוך תעלת צוואר הרחם וגם פלואורוסקופיה עם הגדלת תמונה. תוצאה נורמלית מראה את מילוי חלל הרחם ומילוי דו צדדי של החצוצרות עם חומר ההזרקה. קרע בצינורות נצפה כאשר יש דליפה של החומר לתוך חלל הצפק. לצילום תפקיד חיוני בטיפולי פוריות, במיוחד במקרה של חסימת צינור החצוצרות.
נוהל

ההליך כולל צילום רנטגן והוא צריך להיעשות בשלב הפוליקולרי של המחזור החודשי. זה התווית היריון. ההליך יעיל לאבחון מומים ברחם, תסמונת אשרמן, חסימת חצוצרות ולמחלה דלקתית של האגן. כמו כן, צילום רחם נעשה בשימוש רחב על נשים עקרות. כמו כן, טוענים כי הסיכוי להיריון עולה לאחר ביצוע הצילום. באמצעות קטטר, התערבות רדיולוג או רדיוגרף מאומן במיוחד יכולים לפתוח צינורות שנסגרו באופן מובהק. הליך זה נעשה בדרך כלל עם חומר ניגוד רדיוגרפי (צבע) אשר מוזרק לתוך חלל הרחם דרך הנרתיק וצוואר הרחם. אם צינורות החצוצרות לא חסומות, חומר הניגוד ימלא את הצינורות ויישפך לתוך חלל הבטן. ניתן לקבוע האם צינורות החצוצרות פתוחים או חסומים והאם החסימה ממוקמת בצומת הצינור והרחם (הפרוקסימלי) או אם הוא נמצא בקצה החצוצרה (דיסטלית). צילום הרחם יכול להיות מכאיב, ולכן משככי כאבים עשויים להינתן לפני או לאחר ההליך כדי להפחית את הכאב. רופאים רבים גם ממליצים על נטילת אנטיביוטיקה לפני ההליך כדי להפחית את הסיכון של זיהום.
תועלת טיפולית

צילום רחם נחשב הליך אבחוני, אך יכולים להיות לו גם יתרונות טיפוליים בטיפולי פוריות. חומרי ניגוד על בסיס שמן משפרים את שיעורי ההיריון בכ-10% לעומת חומר ניגוד על בסיס מים. מטא-אנליזה גילתה 3.6 סיכויים גדולים יותר (OR=3.6) של היריון עם חומר ניגוד על בסיס שמן לעומת אי ביצוע צילום רחם. השפעה זו נחשבת בשל שטיפת הצינורות עם חומר הניגוד על בסיס שמן ולא הליך ההדמיה עצמה.
התוויות נגד

נשים הרות אינן יכולות לעבור הליך של צילום רחם. ההליך כולל סיבוכים הכוללים: זיהום, תגובות אלרגיות לחומרים בהם משתמשים לצורך ההליך ואם משתמשים בחומר המבוסס על שמן, יכול להופיע תסחיף ריאתי. בנוסף, אוויר יכול לחדור בטעות לתוך חלל הרחם על ידי מבצע ההליך, לכן יש להגביל את הבחינה בשל סיבוכים שקשורים לפעולה. אפשר להתגבר על בעיה של חדירת בועות אוויר על ידי Tenzer Tilt, אשר ידגים תנועה של בועות אוויר לחלק העליון של חלל הרחם.
היסטוריה

צילום הרחם הראשון בוצע בשנת 1914 על ידי שימוש בחומר ניגוד קולגרול. בשנת 1924, סיקרד ופורסטייה הציגו את חומר הניגוד ליפידול, אשר נותר פופולרי במשך עשורים רבים. מאוחר יותר, חומר ניגוד מסיס במים היה מועדף בדרך כלל משום שהוא מונע סיבוך אפשרי של תסחיף שמן.
מעקב

אם צילום הרחם מצביע על ממצאים נוספים, ניתן לבצע לפרוסקופיה בשילוב עם היסטרוסקופיה על מנת להמחיש את השטח בשלושה ממדים, עם פוטנציאל לפתור בעיות קלות בתוך אותו הליך.
ראו גם

רחם
הערות שוליים

↑  Radiological Society of North America (RSNA) and American College of Radiology (ACR), Hysterosalpingography (Uterosalpingography), www.radiologyinfo.org (באנגלית)
↑  Revolvy LLC, "Hysterosalpingography" on Revolvy.com, www.revolvy.com (באנגלית) (ארכיון)
↑  (PDF) Chlamydia trachomatis and Genital Mycoplasmas: Pathogens with an Impact on Human Reproductive Health, ResearchGate (באנגלית)
1 2 3  B. W. J. Mol, P. G. A. Hompes, J. W. R. Twisk, N. Geloven Van, Oil-Based or Water-Based Contrast for Hysterosalpingography in Infertile Women., The New England journal of medicine 376, 2017/05, עמ' 2043–2052 doi: 10.1056/NEJMoa1612337
↑  Tubal flushing for subfertility, www.cochrane.org (באנגלית)
1 2  What Tests Check for Blocked Fallopian Tubes?, WebMD (באנגלית)
↑  Aj Bendick, Present status of hysterosalpingography., Journal of the Mount Sinai Hospital, New York 14, 1947, עמ' 739–742
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קרחון יאמן

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  77°38′20″S 85°31′00″W﻿ / ﻿77.6389°S 85.5167°W﻿ / -77.6389; -85.5167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יאמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יאמן
 
קרחון יָאמֶן או קרחון יָמֶן (באנגלית: Yamen Glacier;בבולגרית: ледник Ямен; "לדניק יאמן") הוא קרחון ברמות גרומשין, בצידו המזרחי של רכס סנטינל, בצפון הרי אלזוורת' שבאנטארקטיקה.
אורכו של הקרחון 10 קילומטרים ורוחבו 4 קילומטרים.
הקרחון ממוקם צפונית מזרחית לקרחון ויצ'ה.
הקרחון זורם לכיוון צפון מזרח, לצד המורדות הצפוניים של פסגת בראנישט, ונשפך אל זרם הקרח ראטפורד.
היסטוריה > גילוי הקרחון

הקרחון מופה לראשונה על ידי הסקר הגאולוגי של ארצות הברית בשנת 1961.
היסטוריה > מקור השם

הקרחון נקרא על שם היישוב יאמן שבמערב בולגריה.
לקריאה נוספת

הגאזט האנטארקטי של בולגריה (בבולגרית)
קרחון יוזולה

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 אורך:  5 ק"מ 
 רוחב:  1.7 ק"מ 
 קואורדינטות:  69°26′30″S 71°23′50″W﻿ / ﻿69.4417°S 71.3972°W﻿ / -69.4417; -71.3972
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון יוזולה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון יוזולה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יוזולה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יוזולה
 
קרחון יוזולה (באנגלית: Yozola Glacier; בבולגרית: ледник Йозола) הוא קרחון בהרי אוניברסיטת סופיה, בצפון האי אלכסנדר, שבאנטארקטיקה.
אורכו של הקרחון 5 קילומטרים; ורוחבו 1.7 קילומטרים.
גובהו של הקרחון 738 מטרים מעל פני הים.
הקרחון זורם לכיוון צפון-מערב, בין הר בראון ורכס באלאן.
הקרחון נשפך אל קרחון פלסטרינה.
היסטוריה > מיפוי הקרחון

הקרחון מופה על ידי סוקרים בריטיים בשנת 1963.
היסטוריה > מקור השם

הקרחון נקרא על שם אגם יוזולה, בהרי רילה, שבבולגריה.
לקריאה נוספת

הגאזט האנטארקטי הבולגרי (בבולגרית)
צפנים בתנ"ך

בנוסף לעיסוק הישיר בהבנת הטקסט התנ"כי, במגוון רחב של דרכי מחקר ופרשנות, יש העוסקים בחיפוש מידע מוצפן בתנ"ך, בטכניקות הצפנה שונות. פעילות זו נעשית לעיתים לשם השעשוע והחידוד, אך יש גם המייחסים לה משמעות מיסטית כבדת משקל, כהוכחה למקורה האלוהי של התורה, או כדרך לחיזוי עתידות. יש גם המחפשים זאת כחלק ממצוות לימוד התורה הכוללת פרד"ס ראשי תיבות של פשט רמז דרוש וסוד.
רבי משה קורדובירו, מחשובי מקובלי צפת במאה ה-16, ציין בספרו "פרדס רמונים" בשער הצרוף: "ידיעת סודות תורתינו הקדושה הוא על ידי הצירופים, והגימטריאות, והתמורות, וראשי תיבות, וסופי תיבות, ותוכי תיבות, וראשי פסוקים, וסופי פסוקים, ודילוג אותיות וצרוף אותיות".
צפנים בטקסט הגלוי

בספר ירמיהו נעשה שימוש בצופן אתב"ש:
”ומלך ששך ישתה אחריהם” (ירמיהו כה כו), ”..אל ישבי לב קמי רוח משחית” (ירמיהו נא א). "ששך" היא "בבל" בצופן אתב"ש, ו"לב קמי" היא "כשדים".
אנגרמה

אנגרמה נרמזת בתורה עצמה, בפסוקים כגון ”וְנֹחַ מָצָא חֵן בְּעֵינֵי ה'” (ספר בראשית, פרק ו', פסוק ח'); ”וַיְהִי עֵר בְּכוֹר יְהוּדָה רַע בְּעֵינֵי ה'” (ספר בראשית, פרק ל"ח, פסוק ז'). אף המדרש הולך בדרך זו, ואומר "הוא נבל הוא לבן", כלומר יוצר הקבלה בין לבן לנבל על פי האנגרמה הקושרת את שמותיהם.
גימטריה

בגימטריה נעשה שימוש נרחב לגילוי משמעויות נסתרות בתנ"ך.
דוגמאות:
על הפסוק ”וישמע אברם, כי נשבה בן אחיו; וירק את חניכיו ילידי ביתו, שמונה עשר ושלש מאות, וירדוף, עד-דן” (ספר בראשית, פרק י"ד, פסוק י"ד) נאמר בברייתא כי 318 חניכיו ילידי ביתו אינם אלא אליעזר עבד אברהם לבדו, שהרי אליעזר = 318 בגימטריה. בפירושו לפסוק זה אברהם אבן עזרא מותח ביקורת על פרשנות זו ומציין: "וחשבון אותיות אליעזר דרך דרש, כי אין הכתוב מדבר בגימטריא, כי יכול יוכל הרוצה להוציא כל שם לטוב ולרע, רק השם כמשמעו".
מהפסוק ”עד מלאת הימים אשר יזיר לה', קדוש יהיה” (ספר במדבר, פרק ו', פסוק ה') נלמדת ההלכה (מסכת נזיר, ה/א) שנזירות שלא נקבע אורכה נמשכת 30 יום, כערכה של המילה "יהיה". הרא"ש, בפירושו שם, מזכיר את העובדה שפרט זה הוא הלכה למשה מסיני, ורק נסמך על הפסוק כרמז.
על דברי יעקב אבינו: "עם לבן גרתי" (בראשית, לב, ה) אומר רש"י: "גרתי בגימטריא תרי"ג, כלומר עם לבן הרשע גרתי ותרי"ג מצוות שמרתי". פירוש זה מיוחס לרבי משה הדרשן.
על דברי אחשוורוש להמן במגילת אסתר: "הכסף נתון לך והעם לעשות בו כטוב בעיניך", מפרשים התוספות (מסכת מגילה יג/ב): "גימטריא דהכסף עולה הע"ץ, רמז לו שיתלה עליו" (כלומר הכסף = 165 = העץ).
רש"י נמנע כמעט לגמרי משימוש בגימטריות כפירוש. הרמב"ן קבע בהקשר זה כי רק גימטריות מסוימות אמיתיות, הן נמסרו למשה בסיני, ומטרתן היחידה - לסייע בזכירת עניין שנאמר בעל-פה.
לעומתם רבי יעקב בן אשר, בספר פרשנותו לתורה -המכונה "פירוש בעל הטורים", עושה שימוש נרחב בגימטריה, ונמצאו בו למעלה מ-600 מקומות, שבהם הוא מפרש באמצעות גימטריה. המחבר מתאר פרשנות זו כ"מעט פרפראות וגימטריות וטעמי המסורות, להמשיך הלב" והיא משמשת כמבוא לפרשנותו המקיפה לתורה.
בספר קול התור המיוחס לרבי הלל משקלוב תלמיד הגר"א מובאות גימטריות רבות כרמזים לעניין משיח בן יוסף והגאולה.
דילוגי אותיות

דילוגי אותיות בתורה היא טכניקה לגילוי מילים או משפטים בעלי משמעות בתורה (או בתנ"ך בכללותו) באמצעות דילוגים במרחק קבוע בין האותיות. כדי לעשות זאת יש לבחור נקודת התחלה ומרחק קבוע של אותיות שיש לדלג בכל פעם.
באמצע המאה העשרים מצא חיים מיכאל דב ויסמנדל דוגמאות אחדות בתורה, כגון:
דוגמה נוספת היא המילה "תורה" בדילוג של 49 אותיות (מספר המרמז על 49 הימים שבין יציאת מצרים למתן תורה, שבהם יצאו בני ישראל ממ"ט שערי טומאה ונכנסו למ"ט שערי קדושה), בתחילת ספר בראשית ובסופו, בתחילת ספר שמות ובסופו, בתחילת ספר במדבר ובסופו, ובתחילת ספר דברים ובסופו. בספר ויקרא לא נמצא דילוג זה, אך במרכזו נמצא באותו דילוג השם המפורש.
השיטה מוכרת גם בשם "הצופן התנכ"י" בעקבות ספר פופולרי בשם זה מאת מייקל דרוזנין, המציג את השיטה, ואף מתיימר לחזות עתידות באמצעותה. יש הטוענים כי המידע הוצפן במכוון בטקסט המקראי על ידי כותביו, והם מייחסים משקל רב למסרים המתגלים בתורה בגרסתה העברית הנוכחית. חיפוש מסרים מוצפנים נעשה גם ביתר ספרי התנ"ך וגם בתרגומי התנ"ך. גם מיסיונרים נוצרים עוסקים במציאת מסרים מוצפנים הקשורים בישו. רעיון הצופן התנ"כי משמש לעיתים ארגוני חזרה בתשובה כדי לאשש את הטענה כי התנ"ך נכתב בהשראה אלוהית (אם כי דרוזנין ייחס את ההצפנה לחוצנים בעלי יכולת טכנולוגית מתקדמת).
שיטת דילוג שונה מיוחסת לרמב"ן. בעקבות ויכוח שהיה לו עם תלמידו המומר אבנר מבורגוס, ששאלו: אם אכן כל דבר רמוז בתורה - היכן הוזכר הוא, אבנר. כתשובה הביא הרמב"ן את הפסוק ”אָמַרְתִּי אַפְאֵיהֶם אַשְׁבִּיתָה מֵאֱנוֹשׁ זִכְרָם” (ספר דברים, פרק ל"ב, פסוק כ"ו) - אות שלישית בכל מילה.
ראשי תיבות

מגילת אסתר היא מבין שני הספרים היחידים בתנ"ך שבו האל אינו מוזכר כלל. פרשני המקרא ניסו להסביר בדרכים שונות את היעדרותו של אלוהים מן המגילה. האר"י כתב שהשם המפורש רמוז במגילה באופן נסתר, בראשי תיבות בפסוק "יבוא המלך והמן היום" וכמו כן בפסוק "וכל זה איננו שווה לי - סופי תיבות והפוך.
דילוגי מילים

פעולת הצפנה נודעת עוסקת בפרק ה-46 של תהלים בתרגום המלך ג'יימס. המילה ה-46 בפרק זה היא shake, והמילה ה-46 מהסוף (תוך התעלמות מהמילה "סלה" שחותמת את הפרק), היא spear. יש הרואים בכך הוכחה ניצחת לכך שאת התרגום יצר ויליאם שייקספיר (Shakespeare), שהיה בן 46 בשנת 1610, שבה הושלמה הגרסה המוסמכת של תרגום המלך ג'יימס (יצא לאור בשנת 1611).
משמעות חדשה לטקסט

בתשבצי היגיון עבריים מופיעות לעיתים הגדרות המרמזות לפסוק מהתנ"ך, תוך שהן נותנות לו משמעות שונה ממשמעותו המקורית. כך לדוגמה ההגדרה "הרמזור הדובר במדבר" (5, 4, 4, 2, 5, 2), שפתרונה הוא ”ויאמר אליו אֶדום, לא תעבור בי"” (ספר במדבר, פרק כ', פסוק י"ח), פסוק תנ"כי שבמקורו עוסק בדברי העם אדום.
את העצה המופיעה בספר משלי, "יהללך זר ולא פיך", הממליצה לאדם שלא לפאר את עצמו, יש הקוראים בשינוי קל: "יהללך זר, וָלא - פיך", כלומר, אם אין מי שיספר את תהילתך, עשה זאת בעצמך. (משמעות מעין זו אינה מיוחסת לכוונת הכתוב האמיתית אלא כשעשוע לשון).
הפתגם העממי "אחרי מות, קדושים אמור" נוצר משמותיהן של שלוש פרשות רצופות בספר ויקרא: אחרי מות, קדושים, אמור.
ראו גם

צופן הקוראן
הערות שוליים

↑  כעשר פעמים בכל התנ"ך; בהן - בראשית יט כ, ויקרא טז ג, במדבר טו לט, יהושע יז יד
↑  ספר הגאולה שבכתבי הרמב"ן
↑  חיים מיכאל דב ויסמנדל, תורת חמד, ה'תשי"ח, עמ' 48, באתר היברובוקס.
↑  סדר הדורות (שנת ד' אלפים תתקנ"ד), קב הישר (פרק כ"ג), עמק המלך (שער א' פרק ד')
↑  Psalms, psalm 46
↑  Kyle Butt, Did Shakespeare Slip His Name in Psalm 46?, Apologetics Press
קרלי קולון ג'וניור

| --- | --- |

קרליטו במופע של ארגון היאבקות עצמאי באוגוסט 2012
 לידה:  21 בפברואר 1979 (בן 45) סאן חואן, פוארטו ריקו
 שם במה:  קרליטו
 משקל:  100 ק"ג
 גובה:  1.78 מטר
 מקום מגורים:  יוסטון, טקסס, ארצות הברית
 לאום:  פוארטו ריקני
 קריירה מקצוענית:  נובמבר 1999 – הווה (כ־25 שנים)
 מאמנים:  קרלי קולון
 ליגות:  WWE WWC
 תרגילי סיום:  Backstabber
קרלוס אדוין "קרלי" קולון ג'וניור (בספרדית: Carlos Edwin "Carly" Colón, Jr; נולד ב-21 בפברואר 1979), הידוע יותר בשם הבמה שלו, קרליטו הוא מתאבק פוארטו ריקני, המופיע בארגון ההיאבקות WWE, בתוכנית הדגל Raw. קולון הוא בנו של המתאבק המפורסם קרלי קולון, ממנו ירש גם את שמו. קולון מתאבק תחת שם הבמה "קרליטו קריביאן קול", כלומר: "קרליטו המגניב מהקריביים". דמותו של קרליטו היא של אדם שחצן וגס רוח, הנוהג לירוק שיירי תפוח בפני אנשים שכלפיהם הוא בז.
קריירה ב-WWE > סמאקדאון

בהופעת הבכורה של דמותו, קולון הוצב מול המתאבק הפופולרי ביותר בארגון, ג'ון סינה, בקרב מבוים במסגרת התוכנית סמאקדאון. קולון ניצח בקרב ודמותו נשלחה הישר לעלילות הראשיות ביותר במופעי הארגון. על פי העלילה, שומר ראשו של קולון דקר באותו ערב את סינה, והדבר תרם לטיפוח רגשות הנקם של הדמות המפסידה. העלילה הגיעה לשיאה כאשר סינה ניצח את קולון בקרב מבוים אחר, זמן מה לאחר הראשון.
דמותו של קולון זכתה לפופולריות רבה ומלבד סינה, הוא צוות עם מתאבקים פופולרים רבים, כגון קורט אנגל, אדי גאררו, ביג שואו ורוב ואן דאם. עלילותיו של קולון שולבו פעמים רבות עם דמות שומר ראשו, חסוס.
קריירה ב-WWE > Raw

קולון עבר לתוכנית Raw וגם שם שולב הישר בעלילות הראשיות. בתוכנית זו דמותו עומתה כבר בהופעתה הראשונה עם דמותו של המתאבק שלטון בנג'מין. בין העלילות הרבות בהן היה מעורב דמותו נכנסה לסכסוך עם דמויותיהם של ריק פלייר, מיק פולי, ואף חזרה לעימותים נגד ג'ון סינה, תוך שהיא מצוותת יחדיו עם דמות המתאבק של כריס ג'ריקו.
הדמות עימה היה מצוות קולון במשך מרבית התקופה היא דמותו של כריס מאסטרס. דמויות השניים פעלו יחדיו בקרבות רבי משתתפים, בין השאר במופעים הראשיים של ה-WWE, כגון רסלמניה 22 ורויאל ראמבל. כמובן, גם עלילה זו לא הייתה פשוטה והייתה סבוכה אף יותר, כאשר במהלכה דמותו של קולון "בגדה" מספר פעמים בדמותו של מאסטרס וגרמה להדחתו. מעשים אלו תרמו להיווצרות התדמית השלילית לה קיוו תסריטאי ה-WWE ונתנו להם מניע עבור קו העלילה החדש, במהלכו נאבקו שתי הדמויות ביניהן כיריבות.
בזמן זה זכה קולון בשיא הפופולריות בקריירה, כאשר דמותו נבחרה למופע ראשי במסגרת רשת השידור NBC, במסגרתו שולבה בקרב מבוים בין ארבעה מתאבקים ואף ניצחה בו.
קלטי פאייאודבר

| --- | --- |

 מידע על הבנייה
 חנוכת התחנה:  15 ביולי 1884 
 אדריכל:  Gyula Rochlitz, János Feketeházy 
 מיקום
 מיקום:  Kerepesi út 2-4. 
 מדינה:  הונגריה הונגריה
 קואורדינטות:  47°30′02″N 19°05′01″E﻿ / ﻿47.500555555556°N 19.083611111111°E﻿ / 47.500555555556; 19.083611111111
 תחנות סמוכות:  Kőbánya felső railway station, Ferencváros railway station 
 מידע על התחנה
 שם המערכת:  rail transport in Hungary 
 רציפים:  13 
 קווים העוברים בתחנה:  Hatvan–Miskolc–Szerencs–Sátoraljaújhely railway, Budapest–Újszász–Szolnok railway line, Budapest–Kunszentmiklós-Tass–Kelebia railway line, Budapest–Hegyeshalom railway line 
 קוד התחנה:  SU 
  (למפת בודפשט מוגדלת) קלטי פאייאודבר(למפת בודפשט רגילה) קלטי פאייאודבר
 
קלטי פאייאודבר (הונגרית Keleti pályaudvar, "תחנת הרכבת המזרחית") היא תחנת הרכבת הגדולה והחשובה מבין שלוש תחנות הרכבת העיקריות בבודפשט. שתי האחרות הן דלי פאייאודבר (Déli pályaudvar, "תחנת הרכבת הדרומית") וניוגטי פאייאודבר (Nyugati pályaudvar, "תחנת הרכבת המערבית"). התחנה נמצאת בפשט בצדו המזרחי של מרכז העיר, בכיכר בארוש (Baross tér) שברובע השמיני, המכונה גם יוז'פווארוש (Józsefváros).
מבנה התחנה נבנה בסגנון הנאו-רנסאנס בין השנים 1881 ו-1884 והיה לאחת מתחנות הרכבת המודרניות באירופה באותה עת, היות שכלל תאורה חשמלית ומגדל איתות מרכזי. התחנה תוכננה על ידי דיולה רוכליץ ויאנוש פקטהאזי, ואורכה 93 מטר. בחזיתה שני פסלים: של ממציא מנוע הקיטור ג'יימס ואט, ושל ממציא קטר הקיטור ג'ורג' סטיבנסון. זוהי תחנה סופית, ואורך רציפיה 80 מטר. בשנת 1998 שופץ המבנה וחודש.
מן התחנה יוצאים קווים בתוך הונגריה לכיוון מזרח ודרום-מזרח, וקווי רכבת בינלאומיים, בין היתר לווינה-מערב (למעלה מעשר רכבות ביום), בוקרשט-צפון, זאגרב, מינכן, ונציה, ציריך, קושיצה, פראג, ברטיסלאבה ועוד.
תחנת הרכבת קלטי פאייאודבר היא גם תחנה בקווי הרכבת התחתית M2 ו-M4 בבודפשט.
התחנה ממזרח
קומסקו

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
|  נתונים כלליים |
| --- | --- |
 סוג:  חברה פרטית
 מייסדים:  מקס בורן
 תקופת הפעילות:  1963–הווה (כ־61 שנים)
 חברות בנות:  סמיקום לקסיס, UMI, DMC.
 מיקום המטה:  ישראל צור יגאל, ישראל
 שליטה בחברה:  חיים דנון
 ענפי תעשייה:  תשתיות ורכב
 מוצרים עיקריים:  צמ"ה
 מנכ"ל:  ערן דנון
 אנשי מפתח:  חיים דנון, ערן דנון
 עובדים:  100
  
 http://www.comasco.co.il/
 
קומסקו בע"מ היא חברה פרטית ישראלית, שעוסקת בשיווק ושירות לציוד מכני הנדסי (צמ"ה). החברה היא היבואנית של ציוד JCB, מנופים מתוצרת פוטיין, וציוד גריסה וניפוי של טסאאב. בנוסף לשיווק הציוד מספקת קומסקו מעטפת שירותים תומכת הכוללת שירות, אחזקה, תיקונים, בקרה ממוחשבת מרחוק ועוד.
היסטוריה

החברה הוקמה בשנת 1963 ונוהלה על ידי המהנדס מקס בורן, עד אז מנהל בכיר בסולל בונה, כנציגות בישראל של חברת בלקווד-הודג' הבריטית. הציוד הראשון אותו הביאה לישראל היה של חברת טרקס(אנ') (Terex, אז מותג של ג'נרל מוטורס) - רכינות עפר, מעמיסים אופניים, סקרייפרים, דחפורים ומנופים הידראוליים. החברה הייתה הראשונה להפעיל בישראל מודל עסקי של השכרת ציוד מכני הנדסי ועגורנים. בשנת 1966 החלה החברה לייצג בישראל גם את JCB. ב-1967 עברה החברה למשכנה בקריית אריה.
בעקבות חששה של חברת בלקווד-הודג' האנגלית מהחרם הערבי, החליפה החברה בשנת 1975 את שמה לקומסקו בע"מ (ר"ת של COnstruction MAchinary Systems COmp).
בשנת 1982 עזב מקס בורן את החברה, ומכר את מניותיו בה בחזרה לבלקווד-הודג'.
בשנת 1993 רכש חיים דנון שעבד בחברה בתחום המכירות מאז 1970 את כל מניות החברה והפך לבעלים ומנכ"ל.
ב-2003 פתחה החברה מרכז לוגיסטי לציוד מכני והנדסי בצור יגאל.
בין השנים 2011–2014 רכשה קומסקו, בשלבים, 49% ממניות סמיקום לקסיס.
ב-2018 רכשה 50% ממניות יוניברסל מוטורס ישראל, יבואנית ג'נרל מוטורס ואיסוזו והבעלים של אוויס ישראל. באותה שנה הקימה בשיתוף עם חברת דלק מוטורס את חברת DMC המייבאת משאיות פורד קרגו.
תחומי פעילות

מייבאת ומשווקת ציוד מכני הנדסי מתוצרת חברת JCB הבריטית.
בין כלי הצמ"ה שהיא משווקת נכללים מחפרונים, מלגזות ומלגזות טלסקופיות, יעים אופנִיים, מחפרים, מיני-באגרים, מיני-מעמיסים וכלים הנדסיים נוספים בעלי הנעת בנזין, דיזל וחשמל.
מייבאת ומשווקת מגוון של עגורני צריח ועגורנים מתקפלים מתוצרת פוטיין הצרפתית.
מייבאת ומשווקת מגרסות ונפות מתוצרת טסאאב הבריטית.
מספקת שירותי תחזוקה ותיקון לציוד שהחברה משווקת.
מחזיקה בחברות סמיקום לקסיס, UMI, DMC.
בעלי עניין

נכון לשנת 2021 מלוא מניות החברה (100%) מוחזקות על ידי איש העסקים הישראלי חיים דנון.
הערות שוליים

↑  "בלקווד-הודג'" הקימה חברה ומאגרי ציוד בארץ, על המשמר, 27 ביולי 1964
↑  סא"ל חיים דנון ממקימי החטיבה בשנת 70, מג"ד במלחמת יום הכיפורים, סמח"ט ויו"ר העמותה, באתר 679.localtimeline.com
↑  תומר הדר, מוכר הטרקטורים שהפך לטייקון רכב: המסלול של חיים דנון, באתר כלכליסט, 20 בספטמבר 2018
↑  יניב רחימי, באתי, טעמתי, רכשתי, באתר כלכליסט, 20 בספטמבר 2018
↑  משאיות פורד קרגו בישראל dmctrucks.co.il
קוקו לפני שאנל

| --- | --- |

 בימוי:  אן פונטיין 
 הופק בידי:  Simon Arnal, Caroline Benjo, קרול סקוטה, פיליפ קרקאסון, Alexandre Lippens 
 תסריט:  אן פונטיין, Camille Fontaine 
 עריכה:  לוק ברנייה 
 שחקנים ראשיים:  אודרה טוטו (קוקו שאנל) אלסנדרו ניבולה (Boy Capel) עמנואל דבו (Émilienne d’Alençon) בנואה פולבורד (Étienne Balsan) Patrick Laviosa Vincent Nemeth Pierre Diot Marie Parouty Régis Royer ז'אן-איב שאטלאיס Franck Monsigny Yan Duffas מארי גילן ז'אן שרטיין סיברטין ברונו אברהם-קרמר Émilie Gavois-Kahn Claude Brécourt Bruno Paviot 
 מוזיקה:  אלכסנדר דספלה 
 צילום:  כריסטוף בוקרן 
 מדינה:  צרפת צרפת  בלגיה בלגיה
 חברת הפקה:  Hopscotch Films, France 2 Cinéma 
 חברה מפיצה:  פורום הונגריה, האחים וורנר 
 שיטת הפצה:  וידאו על פי דרישה 
 הקרנת בכורה:  13 באוגוסט 2009 
 משך הקרנה:  106 דק' 
 שפת הסרט:  צרפתית 
 סוגה:  סרט ביוגרפי, סרט רומנטי, סרט דרמה, סרט המבוסס על יצירה ספרותית 
 פרסים:  César Award for Best Costume Design (Catherine Leterrier) 
 אתר רשמי
 דף הסרט ב־IMDb
 
קוקו לפני שאנל (בצרפתית: Coco avant Chanel) הוא סרט ביוגרפי צרפתי משנת 2009 על חייה של מעצבת האופנה הצרפתייה קוקו שאנל.
הסרט היה מועמד לארבעה פרסים בפרס באפט"א לקולנוע, שלושה פרסים בפרס האקדמיה האירופית לקולנוע, שישה פרסים בפרס סזאר והיה מועמד גם לפרס אוסקר לעיצוב התלבושות הטוב ביותר.
עלילה

מספר שנים לאחר שעזבה את בית היתומים שבדרום צרפת שם אביה נטש אותה מוצאת את עצבה גבריאל שאנל הצעירה עובדת בבר פרובינציאלי, ביום היא משמשת כתופרת תלבושות עבור האמנים המופיעים בבר ובלילה היא משמשת כזמרת קברט. היא מקבלת את הכינוי "קוקו" משיר שהיא שרה ביחד עם אחותה אדריאן. היא מפתחת קשר עם ברון בלזן הכריזמטי מה שמעניק לה מפתח כניסה לחברה הגבוהה של צרפת, בנוסף דבר זה פותח לה הזדמנות לפתח את כשרונה לעיצוב כובעים.
קוקו מתאהבת באיש העסקים האנגלי ארתור קפל, זאת בעוד היא לא מודעת שהוא התארס באנגליה. הוא מאמין בכישרון שלה לייצור כובעים. חייה ועסקיה של קוקו מתחילים לשגשג עסקיה אך לאחר מכן קפל נהרג בתאונת דרכים, היא הרוסה מכך אך עם זאת היא נשארת עם עסק שעזר לה להקים ודבר זה מהווה מזכרת לאהבתם.
קרחון יוניון

| --- | --- |

 מידע כללי
 מיקום:  אזור הברית האנטארקטית 
 קואורדינטות:  79°45′S 82°30′W﻿ / ﻿79.75°S 82.5°W﻿ / -79.75; -82.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יוניון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון יוניון
 
קרחון יוניון (באנגלית: Union Glacier; מילולית: קרחון האיחוד) הוא קרחון גדול ברכס הריטג', בהרי אלזוורת', שבאנטארקטיקה.
הקרחון מובתר ביותר.
אל הקרחון זורמים מספר קרחונים יובליים המנקזים את מרכזו של רכס הריטג'.
קרחון יוניון מנקז את גבעות אדסון, שבמערב רכס הריטג'; וזורם מזרחה מגבעות אלה, בין רמת פיוניר, וגבעות אנטרפרייז.
תיירות

על הקרחון ממוקמים מחנה קרחון יוניון, ומסלול ההמראה קרחון יוניון.
כמו כן, מאז שנת 2010 מתקיים על הקרחון מרתון הקרח באנטארקטיקה.
היסטוריה > גילוי ומיפוי הקרחון

הקרחון מופה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1961–1966.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הוועדה קראה לקרחון בשם זה בהתאמה למיקומו ברכס הריטג' - שמו של רכס הריטג' ניתן לו על ידי הוועדה המייעצת לשמות אנטארקטיים, והוא נקרא כך מאחר שההרים והאתרים השונים ברכס נקראו על שם אירועים הקשורים למורשת ארצות הברית. השם Union - "איחוד" הוא שמן של מדינות ארצות הברית שלא פרשו במהלך מלחמת האזרחים האמריקאית.
קומסומולסק על אמור

קומסומולסק על אמור (ברוסית: Комсомольск-на-Амуре) היא עיר במחוז חברובסק, מזרח רוסיה. אוכלוסייתה מונה (נכון לשנת 2021) 241,072 בני אדם. העיר משתרעת על כ-30 ק"מ לאורך הנהר אמור, ומהווה מרכז תעשייתי חשוב וצומת במסילת הרכבת באיקל-אמור.